Prop. 34 S

(2012–2013)
Proposisjon til Stortinget (forslag til stortingsvedtak)

Endringer i statsbudsjettet 2012 under Fornyings-, administrasjons- og kirkedepartementet

Tilråding fra Fornyings-, administrasjons- og kirkedepartementet 16. november 2012, godkjent i statsråd samme dag. (Regjeringen Stoltenberg II)

Dokumentet på regjeringen.no

1 Innledning

Fornyings-, administrasjons- og kirkedepartementet legger i denne proposisjonen fram forslag om bevilgningsendringer under programkategori 01.00 Administrasjon mv., 01.20 Fellestjenester i regjeringskvartalet, 01.33 Samiske formål, 01.60 Forvaltningsutvikling og IKT-politikk og 01.80 Bygge- og eiendomspolitikk. Samlet fremmer Fornyings-, administrasjons- og kirkedepartementet forslag om at bevilgningen under utgiftskapitlene blir satt ned med 195,712 mill. kroner og at bevilgningen under inntektskapitlene blir satt ned med 4,2 mill. kroner.

2 Forslag til endringer

Kap. 1500 Fornyings-, administrasjons- og kirkedepartementet

Post 01 Driftsutgifter

Etablering av ny avdeling i departementet og kvalitetssikring av gjennomførte sikringstiltak i erstatningslokalene

Fornyings-, administrasjons- og kirkedepartementet ble ved kongelig resolusjon av 28.9.2012 gitt fullmakt til å overskride bevilgningen under kap. 1500, post 01 med inntil 5 mill. kroner i 2012 til etablering av ny avdeling for bygg, sikkerhet og tjenester og til kvalitetssikring av gjennomførte sikringstiltak i erstatningslokalene.

Departementet har for 2012 et økt bevilgningsbehov på 1,4 mill. kroner til etablering av ny avdeling og 500 000 kroner til kvalitetssikring av gjennomførte sikkerhetstiltak i erstatningslokalene.

Som følge av ovennevnte er bevilgningsbehovet for 2012 økt med 1,9 mill. kroner.

Saksomkostninger Tide Buss AS og Boreal Transport

I 2007 påla Konkurransetilsynet Boreal Transport og Tide Buss å avslutte sitt samarbeid om Kystbussen på strekningen mellom Stavanger og Bergen, under henvisning til konkurranselovens § 10. Boreal Transport og Tide Buss påklaget vedtaket til Fornyings-, administrasjons- og kirkedepartementet. Tidligere i år omgjorde departementet Konkurransetilsynets vedtak, og 3.8.2012 ble det gjort vedtak om at Boreal Transport og Tide Buss skal få dekket sine saksomkostninger på 719 000 kroner.

Som følge av ovennevnte er bevilgningsbehovet for 2012 økt med 719 000 kroner.

Samlet foreslås det å øke bevilgningen på posten med 2,619 mill. kroner.

Post 21 Spesielle driftsutgifter, kan overføres

Konseptvalgutredning for nytt regjeringskvartal

Ved stortingsbehandlingen av Prop. 111 S (2011-2012) Tilleggsbevilgninger og omprioriteringer i statsbudsjettet 2012 ble det bevilget 5 mill. kroner til innkjøp av konsulenttjenester for å utarbeide konseptvalgutredning for gjenoppbygging av regjeringskvartalet. Bevilgningsforslaget baserte seg på et anslag over utgiftene til utredningen i 2012. De totale kostnadene for prosjektet er nå anslått til 15 mill. kroner, hvorav 9 mill. kroner er foreslått bevilget i 2013, jf. forslag i Prop. 1 S Tillegg 1 Endring av Prop. 1 S (2012-2013) om statsbudsjettet 2013 under Justis- og beredskapsdepartementet, Helse- og omsorgsdepartementet, Arbeidsdepartementet og Fornyings-, administrasjons- og kirkedepartementet. Bevilgningsbehovet for 2012 er på 6 mill. kroner.

Som følge av ovennevnte er bevilgningsbehovet for 2012 økt med 1 mill. kroner.

Nasjonalt program for leverandørutvikling

Nasjonalt program for leverandørutvikling skal bidra til at offentlige anskaffelser i større grad stimulerer til innovasjon og nyskapning. NHO og KS er initiativtagerne til programmet, og det gjennomføres sammen med statlige virksomheter, større kommuner, næringsliv og nasjonale innovasjonsaktører. Programmet innebærer at det offentlige tilrettelegger anskaffelsesprosesser som kan utfordre og utvikle leverandørmarkedet. På den måten kan de bedre dekke oppdragsgivers behov, og dermed sikre en bedre utnyttelse av samfunnets ressurser.

Som følge av ovennevnte foreslås det å redusere bevilgningen på posten med 250 000 kroner mot tilsvarende økning av bevilgningen på (ny) post 70 Nasjonalt program for leverandørutvikling, jf. omtaleunder kap. 1500, post 70.

Samlet foreslås det å øke bevilgningen på posten med 750 000 kroner.

Post 22 Forskning, kan overføres

For å finansiere oppstart av valgforskning på Sametingsvalget 2013 foreslås det å øke bevilgningen på posten med 200 000 kroner mot tilsvarende reduksjon av bevilgningen under kap. 1534, post 72, jf. omtale under kap. 1534, post 72.

Post 70 (Ny) Nasjonalt program for leverandørutvikling

Fornyings-, administrasjons- og kirkedepartementet vil i 2012 videreføre tilskuddet til Nasjonalt program for leverandørutvikling. Til formålet foreslås det opprettet en ny post 70 Nasjonalt program for leverandørutvikling med en bevilgning på 250 000 kroner mot tilsvarende reduksjon av bevilgningen på post 21, jf. omtale under kap. 1500, post 21.

Kap. 1520 Departementenes servicesenter

Post 01 Driftsutgifter

”Forarbeid til lovene” er en publikasjon tilknyttet Norges Lover, der Justis- og beredskapsdepartementet har vært redaktør og Departementenes servicesenter har hatt produksjonsansvaret. Antall abonnenter har sunket betraktelig de siste årene. Innholdet er gjort tilgjengelig på regjeringen.no, Stortinget.no og lovdata.no. Tjenesten ble derfor avviklet fra 1.1.2012.

Som følge av ovennevnte foreslås det å redusere bevilgningen på posten med 2,2 mill. kroner mot tilsvarende reduksjon av bevilgningen på kap. 4520, post 02, jf. omtale under kap. 4520, post 02.

Post 22 Fellesutgifter i regjeringskvartalet

Husleieutgifter R6

Helse- og omsorgsdepartementet og Landbruks- og matdepartementet flyttet inn i R6 sommeren 2012. Departementenes servicesenter har ansvaret for fellesarealene i bygget. Det er foretatt en ny beregning av kostnadsdekkende husleie for bygget. Dette innebærer en økning i samlet husleie for bygget i 2012 på 3,784 mill. kroner.

I tillegg ble det i forbindelse med innflyttingen også gjort en justering av fordelingen av arealene i R6. Endringen innebærer at Departementenes servicesenter skal ha ansvar for et større område med fellesarealer. Som følge av dette foreslås det å øke bevilgningen på kap. 1520, post 22 med totalt 14,535 mill. kroner mot reduksjon av bevilgningene på kap. 700 Helse- og omsorgsdepartementet, post 01 Driftsutgifter med 6,773 mill. kroner og kap. 1100 Landbruks- og matdepartementet, post 01 Driftsutgifter med 7,762 mill. kroner.

Som følge av ovennevnte er bevilgningsbehovet for 2012 økt med 18,319 mill. kroner.

Energikostnader og samiske oversettelsestjenester

Bevilgningsbehovet på posten er redusert med 3,9 mill. kroner på grunn av lavere energikostnader i fellesområdene i regjeringskvartalets bygninger. Videre er bevilgningsbehovet på posten redusert med 700 000 kroner på grunn av lavere aktivitet på samiske oversettelsestjenester.

Som følge av ovennevnte er bevilgningsbehovet for 2012 redusert med 4,6 mill. kroner.

Samlet foreslås det å øke bevilgningen på posten med 13,719 mill. kroner.

Post 45 Større utstyrsanskaffelser og vedlikehold, kan overføres

Bevilgningsbehovet på posten er redusert med 1,9 mill. kroner som følge av at den planlagte utskiftingen av dørlåser i flere av departementsbygningene ikke blir iverksatt siden bygningene ble skadet i angrepet mot regjeringskvartalet 22. juli 2011.

Videre er bevilgningsbehovet redusert med 500 000 kroner som følge av lavere utgifter til oppgradering av lyd/bilde-tjenesten og 800 000 kroner til arbeidet med etablering av resepsjoner.

Samlet foreslås det å redusere bevilgningen på posten med 3,2 mill. kroner.

Kap. 4520 Departementenes servicesenter

Post 02 Ymse inntekter

Som følge av at tjenesten ”Forarbeid til lovene” er avviklet foreslås det å redusere bevilgningen på posten med 2,2 mill. kroner mot tilsvarende reduksjon av bevilgningen under kap. 1520, post 01, jf. omtale under kap. 1520, post 01.

Kap. 1534 Tilskudd til samiske formål

Post 72 Samisk språk, informasjon m.m.

Det foreslås å redusere bevilgningen på posten med 200 000 kroner mot tilsvarende økning av bevilgningen under kap. 1500, post 22, jf. omtale under kap. 1500, post 22.

Kap. 1560 Direktoratet for forvaltning og IKT

Post 01 Driftsutgifter

Direktoratet for forvaltning og IKT vil få merutgifter på om lag 1,6 mill. kroner til gjennomføring av et prosjekt for å legge til rette for økt offentlig etterspørsel etter økologisk mat. Direktoratet vil motta tilskudd fra Statens landbruksforvaltning på tilsvarende beløp, jf. omtale under kap. 4560, post 03.

Videre forventer direktoratet en merutgift på 500 000 kroner for internasjonale oppdrag samt tilsvarende merinntekt på kap. 4560 post 04.

På denne bakgrunn foreslås det å øke bevilgningen på posten med 2,1 mill. kroner.

Post 22 Betaling av eID til private leverandører

På vegne av offentlige virksomheter har Direktoratet for forvaltning og IKT inngått avtale om leveranse fra tre private leverandører av eID på høyt sikkerhetsnivå – BankID Norge, Buypass og Commfides. Hver gang en innbygger bruker en eID utstedt av disse mot en offentlig tjeneste, vil det utløse et betalingskrav som skal dekkes av den virksomheten som forvalter tjenesten.

I statsbudsjettet for 2011 ble det rammeoverført til sammen 8,2 mill. kroner fra virksomhetene som forvalter tjenestene, for å dekke transaksjonskostnadene.

I dette forslaget er det lagt til grunn faktiske tall fra leverandøren (Buypass) og de siste estimater på transaksjonsvolum i 2012. På bakgrunn av disse estimatene foreslås det rammeoverført fra og til på følgende driftsposter til og fra kap. 1560, post 22 Betaling av eID til private leverandører:

Kap.

Post

Virksomhet

Rammeoverføring Prop. 1 S (2011-2012)

Foreslått justering

1618

01

Skatteetaten

3 600

-1 600

605

01

NAV

3 400

-1 400

720

21

Helsedirektoratet

400

-300

2410

01

Lånekassen

700

200

280

51

Samordna Opptak

100

150

Sum

8 200

-2 950

På posten er det også budsjettert med 3,7 mill. kroner for å dekke utgifter for kommunenes bruk av eID på høyt sikkerhetsnivå mot tilsvarende inntekter på kap. 4560 post 05 Tilbakebetaling fra kommuner for elektronisk ID. Anslagene som lå til grunn for bevilgningen har vist seg å være for høye. Det er derfor behov for at bevilgningen på post 22 reduseres med 3,4 mill. kroner mot tilsvarende reduksjon av bevilgningen på kap. 4560 post 05, jf. omtale under kap. 4560, post 05.

På denne bakgrunn foreslås det å redusere bevilgningen på posten med 6,35 mill. kroner.

Post 23 Elektronisk ID, kan overføres

Direktoratet for forvaltning og IKT vil få mindre inntekter enn budsjettert for utviklingsoppdrag direktoratet gjør på vegne av virksomhetene som eier tjenester som benytter ID-porten og/eller felles infrastruktur for digital postkasse, og hvor utgiftene skal belastes tjenesteeier.

Det foreslås å redusere bevilgningen på posten med 700 000 kroner mot tilsvarende reduksjon av bevilgningen på kap. 4560, post 06, jf. omtale under kap. 4560 post 06.

Kap. 4560 Direktoratet for forvaltning og IKT.

Post 03 Diverse inntekter

Det foreslås å øke bevilgningen på posten med 1,6 mill. kroner mot tilsvarende økning av bevilgningen på kap. 1560 post 01, jf. omtale under kap. 1560, post 01.

Post 04 Internasjonale oppdrag

Det foreslås å øke bevilgningen på posten med 500 000 kroner mot tilsvarende økning av bevilgningen på kap. 1560 post 01, jf. omtale under kap. 1560, post 01.

Post 05 Tilbakebetaling fra kommuner for elektronisk ID

Det foreslås å redusere bevilgningen på posten med 3,4 mill. kroner mot tilsvarende reduksjon av bevilgningen på kap. 1560, post 22, jf. omtale under kap. 1560 post 22.

Post 06 Tilbakebetaling fra tjenesteeiere for elektronisk ID

Det foreslås å redusere bevilgningen på posten med 700 000 kroner mot tilsvarende reduksjon av bevilgningen på kap. 1560, post 23, jf. omtale under kap. 1560 post 23.

Kap. 1582 Utvikling av Fornebuområdet

Post 21 Spesielle driftsutgifter, kan overføres

For 2012 er det avsatt en bevilgning på 300 000 kroner til administrative utgifter. Omfanget av Statsbyggs administrative oppgaver har vært varierende de senere årene. I 2012 har den administrative aktiviteten blitt noe høyere enn tidligere lagt til grunn.

På denne bakgrunn foreslås det å øke bevilgningen på posten med 300 000 kroner.

Post 30 Investeringer, Fornebu, kan overføres

For 2012 er det avsatt en bevilgning på 3,5 mill. kroner for å dekke statens del av investeringer i infrastruktur og grøntområder på Fornebu, samt kostnader ved fradeling av tomter etter regulering. Framdriften i infrastrukturarbeidene er avhengig av andre utbyggeres arbeid og framdrift, og framdriften i 2012 har vært lavere enn tidligere lagt til grunn.

På denne bakgrunn foreslås det å redusere bevilgningen på posten med 3 mill. kroner.

Kap. 2445 Statsbygg

Post 33 Videreføring av ordinære byggeprosjekter, kan overføres

Høgskolen i Oslo, sykepleierutdanningen

Prosjektet omfatter ombygging og rehabilitering av det tidligere patologibygget ved det gamle Rikshospitalet og Pilestredet Park, og skal gi nye lokaler til sykepleierutdanningen ved Høgskolen i Oslo. Kostnadsrammen er på 776,6 mill. kroner i prisnivå per 1.7.2012. Prosjektet er i avslutningsfasen. For 2012 er det avsatt en bevilgning på 200 mill. kroner som også dekker utgifter til sluttoppgjør. Sluttoppgjøret vil imidlertid komme til utbetaling først i 2013.

Som følge av ovennevnte er bevilgningsbehovet for 2012 redusert med 20 mill. kroner.

Høgskolen i Bergen, samlokalisering

Prosjektet som omfatter nybygging på Kronstad for å samle høgskolen i ett anlegg, har planlagt ferdigstillelse i 2014. Kostnadsrammen er på 2 479,3 mill. kroner i prisnivå per 1.7.2012. For 2012 er det avsatt en bevilgning på 590 mill. kroner til byggearbeidene. På grunn av forskyvinger i utbetalingstakten på enkelte entrepriser, er bevilgningsbehovet for 2012 redusert.

Som følge av ovennevnte er bevilgningsbehovet for 2012 redusert med 50 mill. kroner.

Samlet foreslås det å redusere bevilgningen på posten med 70 mill. kroner.

Post 34 Videreføring av kurantprosjekter, kan overføres

For 2012 er det avsatt en bevilgning på 653,2 mill. kroner til videreføring av kurantprosjekt som er startet opp i 2011 eller tidligere år. Som følge av at enkelte prosjekter ikke kom i gang som forutsatt i 2011, er det ikke behov for bevilgning til videreføring av disse prosjektene i 2012.

På denne bakgrunn foreslås det å redusere bevilgningen på posten med 130 mill. kroner.

Tilråding

Fornyings-, administrasjons- og kirkedepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2012 under Fornyings-, administrasjons- og kirkedepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2012 under Fornyings-, administrasjons- og kirkedepartementet i samsvar med et vedlagt forslag.

Forslag
til vedtak om endringer i statsbudsjettet 2012 under Fornyings-, administrasjons- og kirkedepartementet

I

I statsbudsjettet for 2012 gjøres følgende endringer:

Utgifter:

Kap.

Post

Formål

Kroner

1500

Fornyings-, administrasjons- og kirkedepartementet

01

Driftsutgifter, forhøyes med

2 619 000

fra kr 183 379 000 til kr 185 998 000

21

Spesielle driftsutgifter, kan overføres, forhøyes med

750 000

fra kr 37 630 000 til kr 38 380 000

22

Forskning, kan overføres, forhøyes med

200 000

fra kr 18 726 000 til kr 18 926 000

NY

70

Nasjonalt program for leverandørutvikling, bevilges med

250 000

1520

Departementenes servicesenter

01

Driftsutgifter, nedsettes med

2 200 000

fra kr 573 122 000 til kr 570 922 000

22

Fellesutgifter, forhøyes med

13 719 000

fra kr 86 460 000 til kr 100 179 000

45

Større utstyrsanskaffelser og vedlikehold, kan overføres, nedsettes med

3 200 000

fra kr 123 956 000 til kr 120 756 000

1534

Tilskudd til samiske formål

72

Samisk språk, informasjon m.m., nedsettes med

200 000

fra kr 8 866 000 til kr 8 666 000

1560

Direktoratet for forvaltning og IKT

01

Driftsutgifter, forhøyes med

2 100 000

fra kr 160 562 000 til kr 162 662 000

22

Betaling av eID til private leverandører, nedsettes med

6 350 000

fra kr 11 900 000 til kr 5 550 000

23

Elektronisk ID, kan overføres, nedsettes med

700 000

fra kr 79 701 000 til kr 79 001 000

1582

Utvikling av Fornebuområdet

21

Spesielle driftsutgifter, kan overføres, forhøyes med

300 000

fra kr 300 000 til kr 600 000

30

Investeringer, Fornebu, kan overføres, nedsettes med

3 000 000

fra kr 3 500 000 til kr 500 000

2445

Statsbygg

33

Videreføring av ordinære byggeprosjekter, kan overføres, nedsettes med

70 000 000

fra kr 1 356 000 000 til kr 1 286 000 000

34

Videreføring av kurantprosjekter, kan overføres, nedsettes med

130 000 000

fra kr 653 175 000 til kr 523 175 000

Inntekter:

Kap.

Post

Formål

Kroner

4520

Departementenes servicesenter

02

Ymse inntekter, nedsettes med

2 200 000

fra kr 21 231 000 til kr 19 031 000

4560

Direktoratet for forvaltning og IKT

03

Diverse inntekter, forhøyes med

1 600 000

fra kr 3 721 000 til kr 5 321 000

04

Internasjonale oppdrag, forhøyes med

500 000

fra kr 2 062 000 til kr 2 562 000

05

Tilbakebetaling fra kommuner for elektronisk ID, nedsettes med

3 400 000

fra kr 3 700 000 til kr 300 000

06

Tilbakebetaling fra tjenesteeiere for elektronisk ID, nedsettes med

700 000

fra kr 1 500 000 til kr 800 000